Leigh Nash

Leigh Bingham Nash (27 de chunio de 1976) ye una cantautora d'Estaus Unius, líder d'o grupo de rock Sixpence None the RicherJesusFreakHideOut biography y miembro de Fauxliage y Movement Nashville.

O suyo primer disco en solitario, Blue on Blue, amaneixió lo 15 d'agosto de 2006.

 Biografía 
 Os primes anyos 
Leigh Anne Bingham naixió de New Braunfels, Texas. Prencipió a cantar y tocar viellas cancions de musica country con a suya guitarra cuan teneba doce anyos. Mientres muitos anyos actuó en cafés locals cantando en solitario u con diferents grupos. En primerías d'os anyos 1990 conoixió a lo guitarrista y compositor Matt Slocum en a salita d'a ilesia.

Carrera musical
Os dos formoron Sixpence None the Richer poco dimpués, gravando un total de cuatre discos con o grupo. O primer disco, que amaneixió cuan Leigh teneba 16 anyos, se deciba The Fatherless & the Widow. O disco tenió buenas criticas, asinas que Slocum y Nash decidioron de buscar nuevos miembros ta o suyo grupo.Dr. Drew Interview

Asinas ye como troboron a Tess Wiley, Dale Baker, y J.J. Plascencio. A nuevo grupo gravó This Beautiful Mess, que ganó lo Premio Dove a lo millor disco. Wiley salió d'o grupo dimpues d'a suya chira por os Estaus Unius y o grupo quitó lo suyo disco Tickets for a Prayer Wheel, sinyando con a companyía discografica Squint Records dimpués d'a desaparición de REX.Sing365 band biography

O disco eponimo d'o grupo salió en 1997 y o single "Kiss Me" en 1999. En 1999 recullioron cuantos Premios Dove, incluindo Millor Artista de l'Anyo. O grupo tamién fue nominata a los Premios Grammy. Y allora plegoron o segundo single There She Goes, que tornó a estar un exito de vendas, y o tercero I Can't Catch You.

En 2000, Nash cantó a canción Need to Be Next to You ta la cinta Bounce t'agradeixer a Miramax que hese emplegato "Kiss Me" en a cinta She's All That, feito que les fació famosos. Escrito por Diane Warren, se convirtió en o primer single en solitario de Nash.

Dimpués de bels problemas con a suya companyía discografica, Sixpence None the Richer tornó en 2001 con o disco Divine Discontent dimpués de perder a dos d'os suyos miembros, Dale Baker y J.J. Plascencio. Os dos singles d'o disco, "Breathe Your Name" y "Don't Dream It's Over", estioron en as listas d'exitos. Manimenos, Sixpence None the Richer anunció a suya disolución o 26 de febrero de 2004 a traviés d'una carta de Slocum a CCM Magazine. Dimpués d'isto, o grupo quitó una replega de grans exitos, The Best of Sixpence None the Richer, ta os suyos fans.

Atamas d'o gran exito que tenió lo grupo con cancions pop como "Kiss Me" y "There She Goes", tamién se veyió afectato por os desenfortunios d'o mercato y decidió disolver-se. Desorientatos por os grans cambios Nash y o suyo marito decidioron deixar la que heba estau a suya casa mientres diez anyos en Nashville y tresladar-sen enta Los Ángeles

Mientres os suyos anyos en Los Ángeles, Nash escribió un conchunto de cancions, que en zaguerías se convertirían en o suyo primer disco en solitario, Blue on Blue, que quitó a discografica One Son Records, discografica propiedat de Nash, en agosto de 2006. Mientres a gravación de Blue on Blue, Nash viachó a Canadá cuantas ocasions. O primer single, "My Idea Of Heaven", apareixió por primera vegata en as radios d'Estaus Unius en a semana d'o 14 de chulio de 2006. D'atra man a canción "Ocean Size Love", que teneba que haber estau teoricament o segundo single, nomás apareixió como promocional. Amás Leigh tamién gravó en iste mesmo anyo a canción Mirrors and Smoke con o grupo Jars of Clay aintro d'o suyo disco Good Monsters.

Tan y mientres, Nash tornó a tresladar-se a Nashville, ciudat d'a musica, dentrando en una nueva comunidat de musicos, recientment constituita como grupo de rock, dita Movement Nashville. O grupo mira de quitar a ideya de que a musica de Nashville se limita a la musica cristiana u country.

En 2007, Nash prencipia un nuevo prochecto, Fauxliage, con o grupo canadiense Delerium, apareixindo lo disco lo 14 d'agosto de 2007. D'atra man Nash, Megan Thompson y Kate York tamién creyoron un grupo de musica cristiana dito "Thompson, York & Nash", habendo treballato en bellas cancions publicatas en o suyo Myspace. Manimenos, denguna d'as cancions que amaneixen en o MySpace han estau folmalment presentatas.

En zaguerías de 2007, Leigh y Matt se reunioron en una cafetería ta descutir sobre una posible reunificación de Sixpence None the Richer. En chinero de 2008 Nash biachó a Nueva Zelanda ta actuar en o festival anyal Parachute Music Festival. En as dos actuacions que fació en o escenario principal atrayió a mas de 30.000 espectadors con os grans esitos de Sixpence None the Richer "Kiss Me" y "There She Goes". En agüerro de 2008, Leigh fació una chira con Delerium.

Dende allora Leigh s'ha reunito con Sixpence, habendo treballato en un nuevo disco My Dear Machine EP,myspace.cn Blogs - I Have Pink Eye and Other Stunning News (p.s. Happy New Year!) - Leigh Nash MySpace Blog y en un especial de nadal The Dawn of Grace y habendo feito en 2008 chiras por os Estaus Unius y Europa. Tess Wiley tamién tornó ta actuar en a chira europea de Sixpence.

 Inspiración 
Nash tien d'so principals fuents d'inspiración: a suya obra con Sixpence en a esfera d'a musica cristiana y a fascinación que tien dende nina por as artistas clasicas de country como Tanya Tucker, Loretta Lynn y Patsy Cline.

Fa tiempo, en a suya adolescencia, Nash cantaba cancions de Loretta Lynn y Tanya Tucker como "You Ain’t Woman Enough to Take My Man" y "Texas When I Die" en diferents locals d'a suya ciudat. Atamas d'a suya preferencia inicial por o country dimpués tamién s'intresó por grupos pop como The Sundays, Innocence Mission y The Cranberries que estioron fuent d'inspiración en as suyas composicions.

 Vida personal 
Leigh ye a menor de dos chirmanas. Se casó con Mark Nash, batería de PFR, en mayo de 1996 y se'n esburció en 2007. Tienen un fillo que naixió en 2004. Leigh conoixió a lo suyo marito cuan os suyos grupos yeran tocando en o Cornerstone Festival en IllinoisMyspace.cn Blogs - Saints And Sinners - Leigh Nash MySpace Blog

 Discos 
 Anyo Disco Singles 2006  Blue on Blue 
Calendata: August 15, 2006
Discografica: One Son Records  
"My Idea Of Heaven"
"Ocean Size Love" (nomás promocional)
"Blue Sky" (promocional, nomás en Chapón) 2007  Fauxliage (con Delerium)
Calendata: August 14, 2007
Discografica: Nettwerk Records  
"Let It Go"
"All the World"

Referencias

 Vinclos externos 
  Leigh Nash Music (Pachina oficial).
  Leigh Nash (MySpace).
  Fauxliage (MySpace).

Categoría:Cantaires d'Estaus Unius
Categoría:Cantaires en anglés
Categoría:1976 (naixencias)